open-index/open-wikipedia-markdown huggingface dataset:
จุดผ่านแดนถาวรบ้านเขาดิน

**จุดผ่านแดนถาวรบ้านเขาดิน** เป็นจุดผ่านแดนถาวรระหว่างประเทศไทยกับประเทศกัมพูชาภายในจังหวัดสระแก้ว ตั้งอยู่ในพื้นที่บ้านเขาดิน ตำบลคลองหาด อำเภอคลองหาด จังหวัดสระแก้ว โดยมีคลองน้ำใสเป็นเส้นแบ่งเขตแดนตามธรรมชาติ ตั้งอยู่ตรงข้ามบ้านพนมได อำเภอสำเภาลูน จังหวัดพระตะบอง ประเทศกัมพูชา

## ประวัติ
จุดผ่านแดนถาวรบ้านเขาดิน มีจุดเริ่มต้นมาจากการเปิดจุดผ่อนปรนการค้าในปี พ.ศ. 2540 โดยมีแนวคิดในการยกระดับขึ้นเป็นจุดผ่านแดนถาวรโดยสภาความมั่นคงแห่งชาติ ได้เห็นชอบตามมติของที่ประชุมคณะกรรมาธิการเขตแดนร่วมไทย-กัมพูชาในปี พ.ศ. 2558

ต่อมาได้มีการประกาศกระทรวงมหาดไทย ลงวันที่ 22 กุมภาพันธ์ พ.ศ. 2561 ยกจุดผ่อนปรนการค้าบ้านเขาดินขึ้นเป็นจุดผ่านแดนถาวรบ้านเขาดิน ลงนามโดยนายกรัฐมนตรี และรัฐมนตรีว่าการกระทรวงมหาดไทย โดยทำพิธีเปิดอย่างเป็นทางการเมื่อวันที่ 30 มีนาคม พ.ศ. 2561 โดยผู้ว่าราชการจังหวัดสระแก้ว และผู้ว่าราชการจังหวัดพระตะบองทำพิธีเปิด และทดสอบระบบการผ่านแดนร่วมกัน

## การผ่านแดน
จุดผ่านแดนถาวรบ้านเขาดิน เปิดทำการตั้งแต่เวลา 06.00–22.00 น. สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (Passport) หรือบัตรผ่านแดน (Border Pass)

### กิจกรรม
จุดผ่านแดนถาวรบ้านเขาดินมีตลาดการค้าชายแดนชื่อว่า ตลาดศรีเพ็ญ มีสินค้าหลักในการซื้อขายแลกเปลี่ยนคือผักผลไม้ ทั้งปลีกและส่ง และอาหารสดอื่น ๆ นอกจากนี้ยังมีการขนส่งสินค้าสำหรับอุปโภคบริโภคสำเร็จรูปซื้อขายแลกเปลี่ยนกันผ่านรถบรรทุกสินค้า รวมไปถึงผลผลิตทางการเกษตรและปศุสัตว์

นอกจากนี้จุดผ่านแดนถาวรบ้านเขาดิน ยังเป็นเส้นทางในการแบ่งเบาความหนาแน่นของการเข้าออกประเทศผ่านจุดผ่านแดนถาวรบ้านคลองลึก มีระยะทางห่างจากเมืองพระตะบองประมาณ 128 กิโลเมตร และเป็นเส้นทางโดยตรงไปสู่กรุงพนมเปญที่ระยะใกล้กว่าจุดผ่านแดนถาวรบ้านคลองลึก

### ด่านศุลกากร
ด่านพรมแดนบ้านเขาดิน ตั้งอยู่หมู่ที่ 8 ตำบลคลองหาด อำเภอคลองหาด จังหวัดสระแก้ว อยู่ภายในความดูแลของด่านศุลกากรอรัญประเทศ

### ด่านตรวจคนเข้าเมือง
ตรวจคนเข้าเมืองจังหวัดสระแก้วเป็นผู้ดูแลรับผิดชอบจุดผ่านแดนถาวรบ้านเขาดิน

## การเดินทาง
จุดผ่านแดนถาวรบ้านเขาดิน สามารถเดินทางมาได้ทั้งด้วยรถยนต์ส่วนบุคคล และระบบขนส่งสาธารณะ เพื่อเยี่ยมชมตลาดการค้าชายแดน และข้ามไปยังฝั่งกัมพูชา

### เส้นทาง
จากจังหวัดสระแก้ว เดินทางตามทางหลวงแผ่นดินหมายเลข 317 ลงมาทางทิศใต้มุ่งหน้าจังหวัดจันทบุรี ผ่านตัวอำเภอวังน้ำเย็น ถึงวงเวียนแยกวังน้ำฝน เลี้ยวซ้ายที่ทางหลวงแผ่นดินหมายเลข 3076 จากนั้นไปตามเส้นทาง ผ่านอำเภอคลองหาด และเลี้ยวขวาที่ทางหลวงชนบทหมายเลข สก.4058 ผ่านบ้านเขาดิน และเลี้ยวซ้ายไปตามเส้นทางจนสุดเส้นทางที่จุดผ่านแดนถาวรบ้านเขาดิน

### ขนส่งสาธารณะ

#### รถโดยสารประจำทาง
รถโดยสารประจำทางที่เดินทางไปยังจุดผ่านแดนถาวรบ้านเขาดิน ประกอบไปด้วย

* **สายที่ 386** ฉะเชิงเทรา–จันทบุรี ช่วงแยกฉะเชิงเทรา–ด่านถาวรบ้านเขาดิน

## อ้างอิง


บ้านเขาดิน
หมวดหมู่:เศรษฐกิจของจังหวัดสระแก้ว
หมวดหมู่:จุดผ่านแดนกัมพูชา–ไทย
ตำบลเสมาใหญ่

**เสมาใหญ่** เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลเสมาใหญ่** ตั้งอยู่ห่างจากอำเภอบัวใหญ่ประมาณ 12 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลบัวใหญ่ (อำเภอบัวใหญ่)
* **ทิศใต้** ติดต่อกับ ตำบลคูขาด (อำเภอคง)
* **ทิศตะวันออก** ติดต่อกับ ตำบลดอนตะหนิน และตำบลกุดจอก (อำเภอบัวใหญ่)
* **ทิศตะวันตก** ติดต่อกับ ตำบลโนนทองหลาง (อำเภอบัวใหญ่)

## การปกครอง
ตำบลเสมาใหญ่ แบ่งการปกครองออกเป็น 11 หมู่บ้าน คือ

* หมู่ที่ 1 เสมาใหญ่
* หมู่ที่ 2 หญ้าคา
* หมู่ที่ 3 นา
* หมู่ที่ 4 ดอนบก
* หมู่ที่ 5 หนองแจ้งน้อย
* หมู่ที่ 6 ติ้ว
* หมู่ที่ 7 หนองหัวช้าง
* หมู่ที่ 8 โนนใหญ่
* หมู่ที่ 9 ไร่อ้อย
* หมู่ที่ 10 โนนสีสุก
* หมู่ที่ 11 แจ้งสว่าง

## สถานที่สำคัญ
: **การศึกษา** 
* โรงเรียน
** โรงเรียนบ้านนาดอนบก
** โรงเรียนบ้านเสมา
** โรงเรียนบ้านหนองแจ้งน้อย
** โรงเรียนวัดบ้านหนองหัวช้าง

: **การสาธารณสุข**
* โรงพยาบาลส่งเสริมสุขภาพตำบล หนองแจ้งน้อย

: **การศาสนา**
* วัด/สำนักสงฆ์
** วัดจันทรังษีมุณีวงศ์
** วัดมงคลหัตถีสันติวาส
** วัดราษฏร์ประดิษฐ์
** วัดอินแปลงแสงสว่าง

## อ้างอิง

เสมาใหญ่
เสมาใหญ่
ฮาบารอฟสค์

thumb|right|หมู่บ้านพื้นเมืองใกล้กับที่ตั้งของฮาบารอฟสค์ในอนาคตตามแผนที่ภาษาอังกฤษในปี ค.ศ. 1773 หมู่บ้านที่อยู่ใกล้กับฮาบารอฟสค์ในปัจจุบันมากที่สุดชื่อ "ฮิตชา" ที่ตั้ง "เคปเคอร์มา" ของมัค (คิดโดย B.P. Polyakov ให้เป็นที่ตั้งของโคโซกอร์สกี ออสทร็อก ของสเตปานอฟ) คือ "เฮียโม"

**ฮาบารอฟสค์** (; ) เป็นเมืองที่ใหญ่ที่สุดและเป็นศูนย์กลางการปกครองของดินแดนฮาบารอฟสค์ ประเทศรัสเซีย ตั้งอยู่ห่างจากชายแดนจีน-รัสเซีย 30 กิโลเมตร (19 ไมล์) ที่จุดบรรจบกันของแม่น้ำอามูร์และอุสซูรี ประมาณ 800 กิโลเมตร (500 ไมล์) ทางเหนือของวลาดีวอสตอค นอกจากนี้ยังเป็นเมืองทางตะวันออกที่ไกลที่สุดที่มีประชากรมากกว่าครึ่งล้านคนในรัสเซีย เมืองนี้เป็นศูนย์กลางการบริหารของเขตสหพันธ์ตะวันออกไกลของรัสเซียตั้งแต่ ค.ศ. 2002 จนถึงเดือนธันวาคม ค.ศ. 2018 เมื่อวลาดีวอสตอคเข้ารับตำแหน่งแทน เป็นเมืองที่ใหญ่ที่สุดในรัสเซียตะวันออกไกล โดยแซงหน้าวลาดิวอสตอคใน ค.ศ. 2015 จากสำมะโนปี 2010 มีประชากร 577,441 คน เดิมชื่อ *Khabarovka* (จนถึง พ.ศ. 2436) ตามปกติของภายในของรัสเซียตะวันออกไกล ฮาบารอฟสค์มีสภาพอากาศที่รุนแรงและมีฤดูกาลที่แปรปรวนอย่างมาก ส่งผลให้ฤดูหนาวมีอากาศหนาวเย็นและค่อนข้างร้อนและชื้นในฤดูร้อน

## ข้อมูลประชากร
องค์ประกอบทางชาติพันธุ์ (2010):
* ชาวรัสเซีย – 92.6%
* ยูเครน – 1.8%
* เกาหลี – 1.1%
* ชาวจีน – 0.6%
* ตาตาร์ – 0.5%
* อุซเบก – 0.5%
* อื่นๆ – 2.9%

## อ้างอิง

:หมวดหมู่:เมืองในประเทศรัสเซีย
ตำบลดอนตะหนิน

**ดอนตะหนิน** เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลดอนตะหนิน** ตั้งอยู่ห่างจากอำเภอบัวใหญ่ประมาณ 14 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลเสมาใหญ่ (อำเภอบัวใหญ่)
* **ทิศใต้** ติดต่อกับ ตำบลโนนตาเถร (อำเภอโนนแดง)
* **ทิศตะวันออก** ติดต่อกับ ตำบลโนนประดู่ (อำเภอสีดา)
* **ทิศตะวันตก** ติดต่อกับ ตำบลคูขาด (อำเภอคง)

## การปกครอง
ตำบลดอนตะหนิน แบ่งการปกครองออกเป็น 13 หมู่บ้าน คือ

* หมู่ที่ 1 ทองหลางน้อย
* หมู่ที่ 2 ศรีรักษา
* หมู่ที่ 3 น้ำบ่า
* หมู่ที่ 4 กู่
* หมู่ที่ 5 ดอนตะหนิน
* หมู่ที่ 6 ดอนกุดตะโพธิ์
* หมู่ที่ 7 ดอนรี
* หมู่ที่ 8 กระเบื้อง
* หมู่ที่ 9 โนนนางาม
* หมู่ที่ 10 โคกน้อย
* หมู่ที่ 11 โคกสะอาด
* หมู่ที่ 12 กรวย
* หมู่ที่ 13 เกาะ

## สถานที่สำคัญ
: **การศึกษา** 
* ศูนย์พัฒนาเด็กเล็ก
** ศูนย์พัฒนาเด็กเล็ก บ้านทองหลางน้อย
* โรงเรียน
** โรงเรียนบ้านทองหลางน้อย
** โรงเรียนบ้านกู่
** โรงเรียนบ้านกระเบื้อง
** โรงเรียนบ้านโคกน้อย

: **การสาธารณสุข**
* โรงพยาบาลส่งเสริมสุขภาพตำบล ทองหลางน้อย

: **การศาสนา**
* วัด/สำนักสงฆ์
** วัดศรีสุภณ (บ้านทองหลางน้อย)
** วัดศรีจันทร์เจริญธรรม (บ้านกู่)
** วัดน้ำบ่าวนาราม
** วัดศิริมงคล (บ้านโนนนางาม)
** วัดชัยศิริสังฆาราม (บ้านกระเบื้อง)
** วัดศิริมงคลชัย (บ้านโคกสะอาด)

: **ความปลอดภัย**
* ป้อมยามตำรวจ 1 แห่ง

## อ้างอิง

ดอนตะหนิน
ดอนตะหนิน
ตำบลโนนทองหลาง

**โนนทองหลาง** เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลโนนทองหลาง** ตั้งอยู่ห่างจากอำเภอบัวใหญ่ประมาณ 12 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลหนองบัวสะอาด และตำบลหนองแจ้งใหญ่ (อำเภอบัวใหญ่)
* **ทิศใต้** ติดต่อกับ อำเภอคง
* **ทิศตะวันออก** ติดต่อกับ ตำบลเสมาใหญ่ (อำเภอบัวใหญ่)
* **ทิศตะวันตก** ติดต่อกับ ตำบลหนองมะนาว (อำเภอคง)

## การปกครอง
ตำบลโนนทองหลาง แบ่งการปกครองออกเป็น 15 หมู่บ้าน คือ

* หมู่ที่ 1 โนนทองหลาง
* หมู่ที่ 2 ตลาดโนนทองหลาง
* หมู่ที่ 3 บัวน้อย
* หมู่ที่ 4 หนองนาโคก
* หมู่ที่ 5 หนองไผ่ล้อม
* หมู่ที่ 6 ไร่
* หมู่ที่ 7 หนองแวง
* หมู่ที่ 8 ดอนหัน
* หมู่ที่ 9 โนนกระพี้
* หมู่ที่ 10 ดอนชุมช้าง
* หมู่ที่ 11 ศรีพัฒนา
* หมู่ที่ 12 ป่าตอง
* หมู่ที่ 13 โคกสะอาด
* หมู่ที่ 14 ดอนโก่ย
* หมู่ที่ 15 ชัยเจริญ

## สถานที่สำคัญ
: **การศึกษา** 
* ศูนย์พัฒนาเด็กเล็ก 7 แห่ง
* โรงเรียน
** โรงเรียนบ้านโคกสะอาดสามัคคี
** โรงเรียนบ้านโนนกระพี้วิทยา
** โรงเรียนบ้านโนนทองหลาง (ตุ๊ประสิทธิ์ประชาสรรค์)
** โรงเรียนบ้านหนองนาโคกไผ่ล้อมสามัคคี
** โรงเรียนบ้านหันดอนดู่ (วิจิตรอุปถัมภ์)
** โรงเรียนวัดบ้านดอนชุมช้าง
** โรงเรียนวัดบ้านไร่
** โรงเรียนวัดบ้านหนองแวง

: **การสาธารณสุข**
* โรงพยาบาลส่งเสริมสุขภาพตำบล 2 แห่ง

: **การศาสนา**
* วัด/สำนักสงฆ์
** วัดคึมมะอุ 
** วัดดอนหัน 
** วัดโนนกระพี้ 
** วัดบ้านไร่ 
** วัดศรีบุญเรือง 
** วัดสุวรรณาราม 
** วัดหนองไข่ผำ 
** วัดหนองแวง 

## อ้างอิง

โนนทองหลาง
โนนทองหลาง
ชีตา

**ชีตา** (; , บูเรียต: Шэтэ (Shete), มองโกเลีย: Чит (Chit)) เป็นเมืองและศูนย์กลางการปกครองของดินแดนซาไบคัลสกี ประเทศรัสเซีย ตั้งอยู่บนเส้นทางรถไฟสายทรานส์-ไซบีเรีย ทางตะวันออกของอีร์คุตสค์ประมาณ 900 กิโลเมตร (560 ไมล์) 

## ภูมิศาสตร์
ชีตาตั้งอยู่ที่จุดบรรจบกันของแม่น้ำชีตาและแม่น้ำอินโกดา ซึ่งอยู่ระหว่างเทือกเขายาโบลนอยทางทิศตะวันตกและเชอร์สกีเรนจ์ไปทางทิศตะวันออก มีทะเลสาบกีนอนตั้งอยู่ทางทิศตะวันตกภายในเขตเมืองและระบบทะเลสาบอีวาน-อารัคลีย์ เป็นกลุ่มของทะเลสาบที่ตั้งอยู่ประมาณ  50 กิดลเมตร (31 ไมล์) ทางตะวันตกของชิตา

## อ้างอิง

:หมวดหมู่:เมืองในประเทศรัสเซีย
ตำบลกุดจอก (อำเภอบัวใหญ่)

**กุดจอก** เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลกุดจอก** ตั้งอยู่ห่างจากอำเภอบัวใหญ่ประมาณ 8 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลบัวลาย (อำเภอบัวลาย)
* **ทิศใต้** ติดต่อกับ ตำบลโนนประดู่ (อำเภอสีดา) และตำบลเสมาใหญ่ (อำเภอบัวใหญ่)
* **ทิศตะวันออก** ติดต่อกับ ตำบลสามเมือง และตำบลสีดา(อำเภอสีดา)
* **ทิศตะวันตก** ติดต่อกับ ตำบลบัวใหญ่ (อำเภอบัวใหญ่)

## การปกครอง
ตำบลกุดจอก แบ่งการปกครองออกเป็น 14 หมู่บ้าน คือ

* หมู่ที่ 1 งิ้วใหม่
* หมู่ที่ 2 เพ็ดน้อย
* หมู่ที่ 3 โคกเพ็ด
* หมู่ที่ 4 โสก
* หมู่ที่ 5 หนองเชียงโข่
* หมู่ที่ 6 หนองปรือ
* หมู่ที่ 7 อ้อยช้าง
* หมู่ที่ 8 ดอนแปะ
* หมู่ที่ 9 ดอนแร้ง
* หมู่ที่ 10 คูมะค่า
* หมู่ที่ 11 ดอนหัน
* หมู่ที่ 12 กุดจอก
* หมู่ที่ 13 หัวฝาย
* หมู่ที่ 14 โนนแดง

## สถานที่สำคัญ
: **การศึกษา** 
* โรงเรียน
** โรงเรียนบ้านโคกเพ็ด
** โรงเรียนบ้านดอนแร้ง
** โรงเรียนบ้านอ้อยช้าง
** โรงเรียนวัดบ้านงิ้ว

: **การสาธารณสุข**
* โรงพยาบาลส่งเสริมสุขภาพตำบล หนองเชียงโข่

: **การศาสนา**
* วัด/สำนักสงฆ์
** วัดป่าดอนหันกุดจอก
** วัดดอนแร้ง
** วัดบ้านงิ้ว (งิ้วใหม่)
** วัดบ้านคูมะค่า
** วัดบ้านโศกวนาราม
** วัดใหม่สามัคคีธรรม
** วัดอัมพวัน
** วัดบ้านหนองเชียงโข่

## อ้างอิง

กุดจอก
กุดจอก
ตำบลด่านช้าง (อำเภอบัวใหญ่)

**ด่านช้าง** เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลด่านช้าง** ตั้งอยู่ห่างจากอำเภอบัวใหญ่ประมาณ 5 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลขุนทอง (อำเภอบัวใหญ่) และตำบลโนนจาน (อำเภอบัวลาย)
* **ทิศใต้** ติดต่อกับ ตำบลห้วยยาง (อำเภอบัวใหญ่) ตำบลหนองแจ้งใหญ่ และตำบลบัวใหญ่ (อำเภอบัวใหญ่) (อำเภอบัวใหญ่)
* **ทิศตะวันออก** ติดต่อกับ ตำบลบัวลาย  (อำเภอบัวลาย) และตำบลบัวใหญ่ (อำเภอบัวใหญ่)
* **ทิศตะวันตก** ติดต่อกับ ตำบลขุนทอง และตำบลห้วยยาง (อำเภอบัวใหญ่)

## การปกครอง
ตำบลด่านช้าง แบ่งการปกครองออกเป็น 11 หมู่บ้าน คือ

* หมู่ที่ 1 ดอนหัน
* หมู่ที่ 2 ตะคร้อ
* หมู่ที่ 3 โนนทอง
* หมู่ที่ 4 สระไผ่
* หมู่ที่ 5 นานิคม
* หมู่ที่ 6 ตะคร้อเก่า
* หมู่ที่ 7 หนองแวง
* หมู่ที่ 8 โนนเพ็ด
* หมู่ที่ 9 หนองเม็ก
* หมู่ที่ 10 โคกสะอาด
* หมู่ที่ 11 รกฟ้า

## สถานที่สำคัญ
: **การศึกษา** 
* ศูนย์พัฒนาเด็กเล็ก  3 แห่ง
* โรงเรียน
** โรงเรียนบ้านขามหนองแวง
** โรงเรียนบ้านโคกสะอาด (ประชาราษฎร์รังสรรค์)
** โรงเรียนบ้านดอนหันโนนเพ็ด
** โรงเรียนบ้านตะคร้อโนนทอง
** โรงเรียนบ้านหนองเม็ก (สถาพรประชานุเคราะห์)

: **การสาธารณสุข**
* โรงพยาบาลส่งเสริมสุขภาพตำบล 1 แห่ง

: **การศาสนา**
* วัด/สำนักสงฆ์
** วัดบ้านดอนหัน
** วัดราษฎร์ประดิษฐ์
** วัดสระไผ่
** วัดหนองรกฟ้า
** วัดหนองแวง 

## อ้างอิง

ด่านช้าง
ด่านช้าง
ตำบลขุนทอง

**ขุนทอง** เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลดอนขุนทอง** ตั้งอยู่ห่างจากอำเภอบัวใหญ่ประมาณ 10 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลท่าวัด (อำเภอแวงน้อย จังหวัดขอนแก่น)
* **ทิศใต้** ติดต่อกับ ตำบลห้วยยาง (อำเภอบัวใหญ่)
* **ทิศตะวันออก** ติดต่อกับ ตำบลด่านช้าง (อำเภอบัวใหญ่)
* **ทิศตะวันตก** ติดต่อกับ ตำบลโนนสำราญ (อำเภอแก้งสนามนาง)

## การปกครอง
ตำบลขุนทอง แบ่งการปกครองออกเป็น 12 หมู่บ้าน คือ

* หมู่ที่ 1 ขุนทอง
* หมู่ที่ 2 โคกสี
* หมู่ที่ 3 ดอนคนทา
* หมู่ที่ 4 โสกงูเหลือม
* หมู่ที่ 5 เพียไชย์
* หมู่ที่ 6 หญ้าคา
* หมู่ที่ 7 หนองโดน
* หมู่ที่ 8 โคกกลาง
* หมู่ที่ 9 โคกสว่าง
* หมู่ที่ 10 หนองหว้าเอน
* หมู่ที่ 11 เกล็ดลิ้น
* หมู่ที่ 12 หนองหิน

## สถานที่สำคัญ
: **การศึกษา** 
* ศูนย์พัฒนาเด็กเล็ก 1	แห่ง
* โรงเรียน
** โรงเรียนไทยรัฐวิทยา 18
** โรงเรียนบ้านโคกสว่าง
** โรงเรียนบ้านโคกสี
** โรงเรียนบ้านดอนคนทา
** โรงเรียนบ้านโสกงูเหลือม
** โรงเรียนบ้านหญ้าคาประชาเนรมิต
** โรงเรียนบ้านหนองหว้าเอน

* โรงเรียนมัธยมศึกษา
** โรงเรียนเกล็ดลิ้นวิทยา

: **การสาธารณสุข**
* โรงพยาบาลส่งเสริมสุขภาพตำบล โคกสี
* โรงพยาบาลส่งเสริมสุขภาพตำบล ดอนคนทา

: **การศาสนา**
* วัด/สำนักสงฆ์
** วัดโคกกลาง
** วัดโคกสว่าง
** วัดโคกสี
** วัดดอนคนฑา
** วัดบ้านหนองหว้าเอน
** วัดเพียไซย์ดอนกระชาย (บ้านเพียไซย์)
** วัดโสกงูเหลือม ตำบลขุนทอง
** วัดหญ้าคา ตำบลขุนทอง
** วัดหนองโดน 

: **ความปลอดภัย**
* ตู้ยามตำรวจ (ขุนทอง)

## อ้างอิง

ขุนทอง
ขุนทอง
ตำบลหนองแจ้งใหญ่

**หนองแจ้งใหญ่** เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลหนองแจ้งใหญ่** ตั้งอยู่ห่างจากอำเภอบัวใหญ่ประมาณ 3.5 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลห้วยยาง (อำเภอบัวใหญ่)
* **ทิศใต้** ติดต่อกับ ตำบลโนนทองหลาง (อำเภอบัวใหญ่)
* **ทิศตะวันออก** ติดต่อกับ ตำบลบัวใหญ่ (อำเภอบัวใหญ่)
* **ทิศตะวันตก** ติดต่อกับ ตำบลหนองบัวสะอาด และโนนทองหลาง (อำเภอบัวใหญ่)

## การปกครอง
ตำบลหนองแจ้งใหญ่ แบ่งการปกครองออกเป็น 10 หมู่บ้าน คือ

* หมู่ที่ 1 หนองแจ้งใหญ่
* หมู่ที่ 2 หญ้าคา
* หมู่ที่ 3 บุเสมา
* หมู่ที่ 4 แจ้งเจริญ
* หมู่ที่ 5 เสมาทอง
* หมู่ที่ 6 ตลุกยาง
* หมู่ที่ 7 อีโค
* หมู่ที่ 8 โนนมะเฟือง
* หมู่ที่ 9 ดอนเค็ง
* หมู่ที่ 10 หนองไข่ผำ

## สถานที่สำคัญ
: **การศึกษา** 
* ศูนย์พัฒนาเด็กเล็ก 2 แห่ง
** ศูนย์พัฒนาเด็กเล็ก บ้านบุ-เสมาทอง
** ศูนย์พัฒนาเด็กเล็ก บ้านอีโค

* โรงเรียน
** โรงเรียนบ้านโนนมะเฟือง
** โรงเรียนบ้านบุเสมาทอง
** โรงเรียนบ้านหญ้าคาดอนเค็ง
** โรงเรียนบ้านหนองแจ้งใหญ่
** โรงเรียนวัดบ้านหนองไข่ผำ

* สถาบันอาชีวศึกษา
** วิทยาลัยเทคนิคบัวใหญ่

: **การสาธารณสุข**
* โรงพยาบาลส่งเสริมสุขภาพตำบล โคกสี
* โรงพยาบาลส่งเสริมสุขภาพตำบล ดอนคนทา

: **การศาสนา**
* วัด/สำนักสงฆ์
** วัดศรีวนาราม
** วัดไทรงามศิริมงคล
** วัดสว่างมหาโพธิ์
** วัดช่างโคโนนสมบูรณ์
** วัดไตรมิตร
** วัดป่าโนนมะเฟือง
** วัดป่าสามัคคีธรรม
** วัดบ้านหนองไข่ผำ

## อ้างอิง

หนองแจ้งใหญ่
หนองแจ้งใหญ่
วัดดอกเอื้อง

**วัดดอกเอื้อง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีที่ดินตั้งวัดเนื้อที่ 2 ไร่ 1 งาน 50 ตารางวา มีที่ธรณีสงฆ์ จํานวน 1 แปลง เนื้อที่ 53 ตารางวา

วัดดอกเอื้องตั้งวัดเมื่อ พ.ศ. 2219 แต่เดิมชื่อว่า **วัดนางเอื้อม** เพราะนางเอื้อมเป็นผู้สร้าง ต่อมาเมื่อ พ.ศ. 2487 จึงเปลี่ยนชื่อมาเป็น "วัดดอกเอื้อง" ได้รับพระราชทานวิสุงคามสีมาเมื่อ พ.ศ. 2457

อาคารเสนาสนะที่สำคัญ ได้แก่ วิหารศิลปะล้านนา หลังคาด้านหน้าและด้านหลังซ้อนสามชั้น มีมุขทางขึ้นด้านข้าง ด้านหน้าทำราวบันไดทางขึ้นเป็นรูปตัวเหงา อุโบสถศิลปะล้านนา มีมุขโถงด้านหน้า หน้าบันประดับด้วยกระจกสี หอไตรสองชั้น ชั้นล่างก่ออิฐถือปูน ชั้นบนเป็นไม้และทำเป็นระเบียงโดยรอบภายใต้หลังคา มีผนังอยู่ถัดเข้าไปด้านใน และเจดีย์ทรงกลม ศิลปะล้านนา ฐานสี่เหลี่ยมย่อมุม มีเจดีย์บริวารที่มุมทั้งสี่ตรงกึ่งกลาง ส่วนล่างบริเวณด้านหน้าของฐานเจดีย์มีซุ้มทรงมณฑปลวดลายแบบศิลปะพม่า-มอญ ปะปนอยู่ 

## อ้างอิง

ดอกเอื้อง
คลองพระองค์เจ้าไชยานุชิต

**คลองพระองค์เจ้าไชยานุชิต** หรือ **คลองเจ้า** เป็นคลองชลประทานที่เชื่อมระหว่างคลองแสนแสบ คลองสิบเจ็ด คลองนครเนื่องเขต คลองประเวศบุรีรมย์ และคลองสำโรง เป็นคลองขนาดใหญ่กว้าง 40–60 เมตร ไหลเชื่อมในแนวเหนือ–ใต้ผ่านพื้นที่จังหวัดฉะเชิงเทราและจังหวัดสมุทรปราการ มีความยาวจากคลองประเวศบุรีรมย์ถึงคลองสำโรง 14.5 กิโลเมตร

คลองพระองค์เจ้าไชยานุชิตขุดขึ้นในสมัยพระบาทสมเด็จพระจอมเกล้าเจ้าอยู่หัว โดยพระเจ้าบรมวงศ์เธอ กรมหมื่นพงษาดิศรมหิป พระราชโอรสพระองค์ที่ 55 ในพระบาทสมเด็จพระจอมเกล้าเจ้าอยู่หัว เมื่อครั้งพระองค์เจ้าไชยานุชิตทรงรับราชการกรมชลประทาน เมื่อ พ.ศ. 2430 ทรงอำนวยการขุดคลองตั้งแต่คลองสิบสี่ถึงคลองยี่สิบเอ็ดในจังหวัดฉะเชิงเทรา

คลองพระองค์เจ้าไชยานุชิตเป็นคลองสำคัญที่ใช้ระบายน้ำหลักจากคลองแสนแสบ คลองนครเนื่องเขต คลองประเวศบุรีรมย์ และคลองสำโรง เพื่อช่วยเหลือแบ่งเบามวลน้ำฟากตะวันออกของกรุงเทพมหานคร ไหลลงสู่อ่าวไทย แต่ปัญหาในการระบายน้ำออกจากคลองพระองค์ไชยานุชิตลงสู่ทะเลยังมีปัญหา เนื่องจากทางเดินของน้ำไม่สะดวกเพราะลำคลองช่วงพื้นที่ตำบลคลองหลวงแพ่งเป็นคอขวดที่ลีบและเล็ก คลองมีประตูน้ำ สร้างเพื่อป้องกันน้ำท่วมและกักน้ำ ทำให้ไม่สามารถสัญจรทางน้ำได้

สถานที่สำคัญที่ตั้งอยู่บริเวณริมคลองพระองค์เจ้าไชยานุชิต ได้แก่ วัดแครายวงศ์มณี วัดคลองเจ้า วัดสุทธาวาส วัดขวัญสะอาด วัดกาหลง วัดสุคันธาวาส มัสยิดยามีอุ้ลอีบาดะห์  ศาลเจ้าปึงเถ่ากง (ตลาดปากคลองเจ้า จ.สมุทรปราการ) โรงเรียนตลาดปากคลองเจ้า โรงเรียนบ้านคลองเจ้า โรงเรียนแพ่งพิทยาภูมิ โรงเรียนคลองสะบัดจาก และยังมีตลาดน้ำคลองพระองค์เจ้าไชยานุชิต ภายในตลาดมีอาหารคาวหวาน ขนมไทย ผักผลไม้ในท้องถิ่นหลากหลายชนิด มีปลาสวายหลายพันตัวในคลอง

## อ้างอิง

พระองค์เจ้าไชยานุชิต
พระองค์เจ้าไชยานุชิต
วัดคลองเจ้า (จังหวัดฉะเชิงเทรา)

**วัดคลองเจ้า** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระองค์เจ้าไชยานุชิต ในตำบลศาลาแดง อำเภอบางน้ำเปรี้ยว จังหวัดฉะเชิงเทรา ปัจจุบันมีพระมหากฤษณ์ธนินต์ เสฏฺฐเมธี เป็นเจ้าอาวาส

วัดคลองเจ้า ชาวบ้านนิยมเรียกว่า **วัดใหม่ปากคลองเจ้า** ตั้งวัดเมื่อ พ.ศ. 2471 ได้รับพระราชทานวิสุงคามสีมาเมื่อ พ.ศ. 2502 ได้รับพระราชทานวิสุงคามสีมาครั้งหลังเมื่อวันที่ 13 กรกฎาคม พ.ศ. 2559 ปัจจุบันวัดคลองเจ้าเปิดเป็นโรงเรียนพระปริยัติธรรม ได่จัดให้มีการแสดงธรรมเทศนาให้แก่ประชาชนทีมาร่วมทำบุญตลอดทั้งปี

วัดมีปูชนียวัตถุที่สำคัญ คือ หลวงพ่อทันใจที่ใหญ่ที่สุดในภาคตะวันออก ซึ่งชาวบ้านชาวจังหวัดฉะเชิงเทรา ให้ความเคารพนับถือกันเป็นอย่างมาก ศาสนิกชนส่วนใหญ่นิยมมากราบไว้ขอพรและถือเป็นพระพุทธรูปศักดิ์สิทธิ์ ใครขอสิ่งใดได้สิ่งนั้นแต่มีข้อแม้ว่าขอได้เพียงอย่างเดียวเท่านั้น และภายในวัดยังมีศพของเจ้าอาวาสที่ละสังขารไปแล้วชึ่งร่างกายไม่เน่าเปื่อยเก็บอยู่ภายในโรงแก้ว

## อ้างอิง

คลองเจ้า
วัดสุทธาวาส (จังหวัดฉะเชิงเทรา)

**วัดสุทธาวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระองค์เจ้าไชยานุชิต ในตำบลคลองหลวงแพ่ง อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 16 ไร่ 1 งาน 25 ตารางวา ปัจจุบันมีพระครูโอภาสสราธิคุณ (ชาตรี) ดำรงตำแหน่งเจ้าอาวาส

วัดสุทธาวาสตั้งวัดเมื่อวันที่ 22 ธันวาคม พ.ศ. 2526 ได้รับพระราชทานวิสุงคามสีมา เมื่อวันที่ 13 มกราคม พ.ศ. 2537 เขตวิสุงคามสีมากว้าง 30 เมตร ยาว 39 เมตร ผู้ดำเนินการก่อสร้าง คือ ร้อยเอกทวี ทิวแก้ว ผู้ใหญ่จำเนียร เล็กใจซื่อ พร้อมประชาชน ผู้มีจิตศรัทธา โดยมีพระชื้น ช่อสายหยุด ผู้จัดหาวัสดุ และค่าจ้าง ผู้บริจาคที่ดินให้สร้างวัด คือ นางเพิ่ม วรอุไร ในช่วงการระบาดทั่วของโควิด-19 ในประเทศไทย วัดสุทธาวาสได้ปรับที่พักวิปัสสนาเป็นศูนย์พักคอย

ปูชนียวัตถุที่สำคัญ ได้แก่ พระพุทธรูปปางมารวิชัย พระประธานในพระอุโบสถ และรูปปั้นหลวงปู่ทวด

## อ้างอิง

สุทธาวาส
แอปเปิล เอ็ม 2

**แอปเปิล เอ็ม 2** () เป็นระบบบนชิป (System on a Chip หรือ SoC) ที่ใช้ ARM รุ่นที่ 2 ของแอปเปิล ต่อจาก แอปเปิล เอ็ม 1 โดยยังออกแบบชิปกระบวนการ 5 นาโนเมตรอยู่ โดยชิปนี้จะเอามาใช้สำหรับคอมพิวเตอร์แมคอินทอช และในไอแพด โปร (รุ่นที่ 6)

## การออกแบบ

### หน่วยประมวลผลกลาง
หน่วยประมวลผลกลาง มีทั้งหมด 8 แกน แบ่งเป็นคอร์ประสิทธิภาพสูง จำนวน 4 แกน และคอร์ประหยัดพลังงาน จำนวน 4 แกน

### หน่วยประมวลผลกราฟิค
หน่วยประมวลผลกราฟิค ที่ทางแอปเปิล ออกแบบเอง มีจำนวน 10 แกน (บางรุ่น จะมี 8 แกน) ทำให้มีประสิทธิภาพในหน่วย FP32 ที่ 3 เทราฟล็อปส์

### หน่วยประมวลผลตัวถอดรหัสวิดีโอ
แอปเปิล เอ็ม 2 จะมาพร้อมกับตัวถอดวิดีโอ H.264 และ HEVC ในความละเอียดสูงสุดที่ 8K พร้อมรองรับ Apple ProRes

## ผลิตภัณฑ์ที่ใช้แอปเปิล เอ็ม 2

### แอปเปิล เอ็ม 2
* แมคบุ๊กแอร์ (รุ่นปี 2022) (รุ่นเริ่มต้น จะมีหน่วยประมวลผลกราฟิกส์ 8 แกน)
* แมคบุ๊กโปร 13 นิ้ว (รุ่นปี 2022)
* แมคมินิ รุ่นปี 2023 (รุ่น เอ็ม 2)
* ไอแพด โปร (รุ่นที่ 6)
* แอปเปิลวิชันโปร
* ไอแพด แอร์ (รุ่นที่ 6)

### แอปเปิล เอ็ม 2 โปร และ เอ็ม 2 แม็กซ์
* แมคบุ๊กโปร 14 นิ้ว และ 16 นิ้ว M2 Pro และ M2 Max (รุ่นปี 2023)
* แมคมินิ รุ่นปี 2023 (รุ่น เอ็ม 2 โปร)

## รุ่น
ตารางด้านล่างแสดงชิปต่างๆ ที่ใช้สถาปัตยกรรมไมโคร "Avalanche" และ "Blizzard"  

## ดูเพิ่มเติม

* แอปเปิ้ลซิลิคอน
* แอปเปิล A15
* โกเฟตช์ – ช่องโหว่ด้านความปลอดภัยภายใน Apple M2 เปิดเผยครั้งแรกในปี 2024
* โรเซตต้า 2
* ไบนารี่ 2 สากล
* รายชื่อรุ่น Mac ที่จัดกลุ่มตามประเภท CPU
* สแนปดราก้อน XR
## อ้างอิง

## หมายเหตุ

## แหล่งข้อมูลอื่น

หมวดหมู่:แอปเปิลคอมพิวเตอร์
เหตุเพลิงไหม้และระเบิดในสีตากุณฑะ พ.ศ. 2565

ในคืนวันที่ 4 มิถุนายน พ.ศ. 2565 เกิดเหตุเพลิงไหม้และระเบิดในคลังตู้คอนเทนเนอร์แห่งหนึ่งในตำบลสีตากุณฑะ อำเภอจิตตะโกง ประเทศบังกลาเทศ ส่งผลให้มีผู้เสียชีวิตอย่างน้อย 41 ราย บาดเจ็บมากกว่า 450 คน

เหตุเกิดที่คลังตู้คอนเทนเนอร์ของบีเอ็มในย่าน Kadamrasul ในตำบลสีตากุณฑะ หลังเกิดเพลิงไหม้ในบริเวณโหลดสินค้าในเวลาราว  () ตามด้วยการระเบิดรุนแรงในเวลาราว 23:45BST (17:45UTC) ซึ่งกระตุ้นให้เกิดการระเบิดตามมาอีกทั่วบริเวณคลังสินค้าจากการจุดติดไฟของสารเคมีในคลัง แรงระเบิดส่งผลกระทบถึงอาคารสิ่งปลูกสร้างหลายกิโลเมตรออกไป หนึ่งในผู้เห็นเหตุการณ์รายงานว่าเหตุระเบิดทำให้เกิด "ฝนห่าลูกไฟ" (rain of fireballs)

หัวหน้าดับเพลิงบังกลาเทศระบุว่าในคลังสินค้ามีไฮโดรเจนเปอรอกไซด์ที่ทำให้การควบคุมเพลิงเป็นไปได้ยาก ไฟยังคงลุกลามในเรื่อย ๆ และกองทัพบังกลาเทศได้ส่งกองกำลังเข้าร่วมในการดับเพลิง

## อ้างอิง

หมวดหมู่:ภัยพิบัติในประเทศบังกลาเทศ
หมวดหมู่:ประเทศบังกลาเทศในปี พ.ศ. 2565
ตำบลสีตากุณฑะ

**สีตากุณฑะ** (, ) เป็นตำบลในอำเภอจิตตะกอง ภาคจิตตะกอง ประเทศบังกลาเทศ 

สีตากุณฑะเป็นที่รู้จักจากศาสนสถานหลายแห่ง ในตำบลมีมัสยิด 280 แห่ง, *[[Mazar (mausoleum)|มะซาร์]]* 8 แห่ง, โบสถ์พราหมณ์ 49 แห่ง, อาศรม 4 แห่ง และวัดพุทธ 3 แห่ง ในจำนวนนี้มีศาสนสถานสำคัญคือจันทรนาถมนเทียร ซึ่งเป็น *[[Shakti Peetha|ศากติปีฐ]]* ในคติฮินดู, วิทรรศนารามวิหาร (Vidarshanaram Vihara) ซึ่งก่อตั้งโดยปราชนโลก มหัสตวีระ และมัสยิดฮัมมัดยาร์ (Hammadyar Mosque) ซึ่งก่อตั้งโดยฆียาซุดดีน มะห์มูด ชาห์ นอกจากนี้ในตำบลยังมีทิวเขาและอุทยานต่าง ๆ ถึงแม้จะมีประชากรที่หลากหลาย ในพื้นที่กลับมีความขัดแย้งระหว่างชุมชน การโจมตีศาสนสถาน และยังมีรายงานว่ามีกลุ่มก่อการร้ายอิสลาม จามะอาตุลมุจาฮิดีน มาตั้งแต่ต้นคริสต์ทศวรรษ 2000

## อ้างอิง

สตกณฑ
สีตากุณฑะ

**สีตากุณฑะ** () เป็นศูนย์กลางการปกครองและเทศบาลนครในตำบลสีตากุณฑะ อำเภอจิตตะกอง ภาคจิตตะกอง ประเทศบังกลาเทศ เมืองเป็นที่รู้จักจากจันทรนาถมนเทียรและมนเทียรอื่น ๆ ในเมือง

เพื่อลดความหนาแน่นประขากรในจิตตะกอง สีตากุณฑะพัฒนาขึ้นในฐานะเมืองบริวารและพัฒนาอุตสาหกรรมควบคู่ไปกับภาติอารี

## อ้างอิง

หมวดหมู่:เมืองในประเทศบังกลาเทศ
ไอโอเอส 16

**ไอโอเอส 16** () เป็นระบบปฏิบัติการโทรศัพท์เคลื่อนที่ไอโอเอส เวอร์ชันหลักลำดับที่ 16 และกำลังจะออกวางจำหน่าย พัฒนาโดยแอปเปิล สำหรับไอโฟน มีการประกาศในงานประชุมนักพัฒนาระดับโลก ของบริษัทเมื่อวันที่ 6 มิถุนายน ค.ศ. 2022 ในฐานะผู้สืบทอดต่อจากไอโอเอส 15

ไอโอเอส 16 เวอร์ชันสาธารณะคาดว่าจะวางจำหน่ายในปลายปี ค.ศ. 2022 ในขณะที่เวอร์ชันเบตาสาธารณะคาดว่าจะปล่อยให้ดาวน์โหลดในเดือนกรกฎาคม

## ประวัติ
### การอัปเดต
ไอโอเอส 16 รุ่นเบตาที่หนึ่งสำหรับนักพัฒนาซอฟต์แวร์ เปิดตัวเมื่อวันที่ 6 มิถุนายน ค.ศ. 2022

คำอธิบาย:    

## คุณสมบัติ
แอปเปิลเปิดตัวคุณสมบัติใหม่มากมายตั้งแต่หน้าจอล็อคไปจนถึงความเป็นส่วนตัว

### การล็อกหน้าจอ
* ปรับแต่งหน้าจอล็อกด้วยวิจิตแบบอักษร
* โฟกัสตามหน้าจอล็อก

### ข้อความ
* แก้ไข/ยกเลิกการส่งข้อความ
* ฟังก์ชัน "แชร์เพลย์" ในข้อความ
* ทำเครื่องหมายข้อความว่ายังไม่ได้อ่านเพื่อใช้ในอนาคต
* กู้คืนข้อความที่ถูกลบ ระยะเวลาสูงสุด 30 วัน
* คุณสมบัติการทำงานร่วมกัน

### แผนที่
* การกำหนดเส้นทางแบบหลายจุดต่อเนื่อง (สูงสุด 15 จุด) 
* การชำระตั๋วโดยสาร
* ฟีเจอร์ MapKit ใหม่ที่รองรับ Look Around และ Detailed City Experience

### ความเป็นส่วนตัว
* การตรวจสอบความปลอดภัย: ช่วยเหลือผู้ที่อยู่ในความสัมพันธ์ที่ไม่เหมาะสมด้วยการรีเซ็ตสิทธิ์ที่ได้รับ
* อัปเดตความปลอดภัยอัตโนมัติ
* ข้อกำหนดการอนุญาตใหม่ก่อนวาง

### คุณสมบัติอัจฉริยะ
* ข้อความสดพร้อมวิดีโอ
* คัดลอกวัตถุโดยไม่นำพื้นหลังตามไป แล้วนำไปวางในแอปพลิเคชันอื่นได้
* การดำเนินการด่วน
* ซีรีสามารถทำงานได้ตั้งแต่เริ่มต้นโดยไม่ต้องตั้งค่า

### แอปเปิลนิวส์
* เพิ่มส่วน "กีฬาของฉัน" สำหรับไฮไลท์ วิดีโอ และข่าวสารเกี่ยวกับทีมกีฬา
* ข่าวท้องถิ่นได้รับการปรับปรุง
* กลุ่มรายการโปรดใหม่

### สภาพอากาศ
* โมดูลการคาดการณ์ใหม่สำหรับรายละเอียดเกี่ยวกับคุณภาพอากาศ การพยากรณ์ในพื้นที่ ฯลฯ
* การคาดการณ์รายชั่วโมงสำหรับ 10 วันข้างหน้า โดยมีความเข้มข้นของฝนแบบนาทีต่อนาทีในชั่วโมงถัดไป
* รับการแจ้งเตือนจากหน่วยงานภาครัฐเกี่ยวกับเหตุการณ์สภาพอากาศเลวร้าย เช่น พายุทอร์นาโด พายุฤดูหนาว น้ำท่วมฉับพลัน ฯลฯ

### แอปเปิลทีวี
* การเชื่อมต่อข้ามอุปกรณ์ในทีวีโอเอส 16 เพื่อประสบการณ์ใหม่ระหว่างแอปเปิลทีวี, แอปเปิลวอตช์ และไอโฟน

### สปอตไลท์
* เข้าถึงสปอตไลท์โดยตรงจากหน้าจอหลักและรับผลลัพธ์อย่างรวดเร็ว
* ผลการค้นหารูปภาพเพิ่มเติมจากแอป เช่น ข้อความ โน้ต และไฟล์
* การดำเนินการด่วน เช่น การเริ่มจับเวลาหรือเรียกใช้ทางลัด

## อุปกรณ์ที่รองรับ
ไอโอเอส 16 รองรับไอโฟนที่วางจำหน่ายในช่วงปลายปี 2017 หรือใหม่กว่า และยุติการรองรับ ไอโฟน 6เอส, ไอโฟน 6เอส พลัส, ไอโฟน 7, ไอโฟน 7 พลัส,  ไอโฟน เอสอี (รุ่นที่ 1) และ ไอพอด ทัช (รุ่นที่ 7)

ต่อไปนี้เป็นอุปกรณ์ที่รองรับไอโอเอส 16

* ไอโฟน 8 และ 8 พลัส
* ไอโฟน X
* ไอโฟน XR
* ไอโฟน XS
* ไอโฟน XS แม็กซ์
* ไอโฟน 11
* ไอโฟน 11 โปร และ 11 โปร แม็กซ์
* ไอโฟน เอสอี (รุ่นที่ 2)
* ไอโฟน 12 และ 12 มินิ
* ไอโฟน 12 โปร และ 12 โปร แม็กซ์
* ไอโฟน 13 และ 13 มินิ
* ไอโฟน 13 โปร และ 13 โปร แม็กซ์
* ไอโฟน 14 และ 14 พลัส
* ไอโฟน 14 โปร และ 14 โปร แม็กซ์
* ไอโฟน เอสอี (รุ่นที่ 3)

## อ้างอิง

หมวดหมู่:ระบบปฏิบัติการเคลื่อนที่
หมวดหมู่:ผลิตภัณฑ์ที่เปิดตัวในปี พ.ศ. 2565
หมวดหมู่:ไอโอเอส (แอปเปิล)
อาร์ฮันเกลสค์

**อาร์ฮันเกลสค์** (, , ; , ) หรือที่รู้จักกันในชื่อภาษาอังกฤษว่า **Archangel** และ **Archangelsk** เป็นเมืองและศูนย์กลางการปกครองของแคว้นอาร์ฮันเกลสค์ ประเทศรัสเซีย ตั้งอยู่บนฝั่งทั้งสองของนอร์ธเทิร์นดวีนาใกล้ทางออกสู่ทะเลขาว เมืองนี้แผ่ขยายไปตามริมฝั่งแม่น้ำเป็นระยะทางกว่า 40 กิโลเมตร (25 ไมล์) และเกาะต่าง ๆ ของสามเหลี่ยมปากแม่น้ำอาร์ฮันเกลสค์ เป็นท่าเรือหลักของรัสเซียในยุคกลางและตอนต้นจนถึงปี ค.ศ. 1703 เมื่อถูกแทนที่ด้วยเซนต์ปีเตอร์สเบิร์กที่เพิ่งก่อตั้งใหม่

ทางรถไฟยาว 1,133 กิโลเมตร (704 ไมล์) วิ่งจากอาร์ฮันเกลสค์ไปยังมอสโกผ่านโวลอกดาและยารอสลาฟล์ และการเดินทางทางอากาศให้บริการโดยสนามบินทาลากีและสนามบินวาสโกโวที่มีขนาดเล็กกว่า จากสำมะโน พ.ศ. 2564 นครนี้มีประชากร 301,199 คน

## อ้างอิง

### ข้อมูล
* 
* 

## อ่านเพิ่ม
*  Ogorodnikov Stepan. (1890) Очерк истории города Архангельска в торгово-промышленном отношении at Runivers.ru in DjVu and PDF formats

## แหล่งข้อมูลอื่น

*  Official website of Arkhangelsk
*  Directory of organizations in Arkhangelsk
*  Arkhangelsk Oblast Museum of Fine Arts

หมวดหมู่:เมืองในประเทศรัสเซีย
เบรียนสค์

**เบรียนสค์** (; ) เป็นนครและศูนย์กลางการปกครองของแคว้นเบรียนสค์ ประเทศรัสเซีย ตั้งอยู่ริมแม่น้ำเดสนา ห่างจากกรุงมอสโกไปทางตะวันตกเฉียงใต้ 379 กิโลเมตร ประชากร: 

## สภาพภูมิอากาศ
เบรียนสค์มีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน *Dfb*)

## อ้างอิง

หมวดหมู่:เมืองในประเทศรัสเซีย
คาลูกา

**คาลูกา** (; ) เป็นนครและศูนย์กลางการปกครองของแคว้นคาลูกา ประเทศรัสเซีย ตั้งอยู่บนแม่น้ำโอกา 150 กิโลเมตร (93 ไมล์) ทางตะวันตกเฉียงใต้ของมอสโก ประชากร: 329,673 (สำมะโน ค.ศ. 2024)

คอนสแตนติน ซิออลคอฟสกี ซึ่งเป็นผู้บุกเบิกการเดินทางในอวกาศที่มีชื่อเสียงที่สุด เคยทำงานเป็นครูประจำโรงเรียนตั้งแต่ ค.ศ. 1892 ถึง 1935 พิพิธภัณฑ์ประวัติศาสตร์จักรวาลวิทยาแห่งรัฐซิออลคอฟสกีในเมืองคาลูกาอุทิศให้กับความสำเร็จตามทฤษฎีและการนำไปปฏิบัติจริงเพื่อการวิจัยอวกาศสมัยใหม่ ดังนั้นคติประจำเมืองคือ: , *Kolybélʹ kosmonávtiki* (*แหล่งกำเนิดของการสำรวจอวกาศ (The Cradle of Space-Exploration*")

## ภูมิอากาศ
คาลูกามีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน: Dfb) โดยมีฤดูร้อนที่อบอุ่นและชื้น และฤดูหนาวที่ยาวนานและหนาวเหน็บ สถิติสูงสุดในฤดูหนาวอาจต่ำถึง −45 °C (−49 °F) ในขณะที่ความร้อนในฤดูร้อนอาจสูงถึง +40 °C (104 °F) แต่ความแปรผันปกติอยู่ระหว่าง -5 °C (23 °F) และ -20 °C (-4 °F) ในช่วงฤดูหนาว และระหว่าง 15 °C (59 °F) ถึง 30 °C (86 °F) ในช่วงฤดูร้อนในคาลูกา

## อ้างอิง

:หมวดหมู่:เมืองในประเทศรัสเซีย
คีรอฟ

**คีรอฟ** (; ) เป็นนครและศูนย์กลางการปกครองที่ใหญ่ที่สุดของแคว้นคีรอฟ ประเทศรัสเซีย ตั้งอยู่บนแม่น้ำยาตก้าในรัสเซียยุโรป ห่างจากมอสโกไปทางตะวันออกเฉียงเหนือ 896 กิโลเมตร มีประชากร 518,348 คน (ใน ค.ศ. 2020) คีรอฟเป็นศูนย์กลางประวัติศาสตร์ วัฒนธรรม อุตสาหกรรม และวิทยาศาสตร์ของพรีออลเล (ดินแดนทางฝั่งตะวันตกของเทือกเขาอูราล); แหล่งกำเนิดของเล่นดิมโคโว; เมืองทางตะวันออกที่สุดที่ก่อตั้งขึ้นในสมัยของจักรวรรดิรุสเคียฟ

เมืองนี้ยังมีชื่อว่า **คีลนอฟ** (Khlynov; , ตั้งแต่ ค.ศ. 1457 ถึง 1780), และ **ยัตกา** (Vyatka; , ถึง 1934).

## สภาพภูมิอากาศ
คีรอฟมีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน *Dfb*) ฤดูร้อนอากาศอบอุ่นและมีฝนตก ประกอบกับคืนที่อากาศเย็น ในขณะที่ฤดูหนาวอากาศหนาวและมีหิมะตกหนักมาก โดยส่วนใหญ่หิมะจะตกในฤดูหนาว

## อ้างอิง

หมวดหมู่:เมืองในประเทศรัสเซีย
ตำบลประทาย

**ประทาย** เป็นตำบลแห่งหนึ่งในอำเภอประทาย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ **เทศบาลตำบลประทาย** และ **องค์การบริหารส่วนตำบลประทาย** 

## อาณาเขตติดต่อ
* **ทิศเหนือ** ติดต่อ ตำบลหนองพลวง (อำเภอประทาย)
* **ทิศใต้** ติดต่อ ตำบลโคกกลาง (อำเภอประทาย)
* **ทิศตะวันออก** ติดต่อ ตำบลตลาดไทร (อำเภอประทาย)
* **ทิศตะวันตก** ติดต่อ ตำบลกระทุ่มราย และตำบลกระทุ่มราย (อำเภอประทาย)

## การปกครอง
### หมู่บ้าน

* หมู่ที่ 1 เตยกระโตน (เขต ทต.)
* หมู่ที่ 2 ขี้เหล็ก (เขต ทต.)
* หมู่ที่ 3 กระโตน (เขต ทต.)
* หมู่ที่ 3 กระโตน (เขต อบต.)
* หมู่ที่ 4 หนองโน (เขต อบต.)
* หมู่ที่ 5 ถนนโพธิ์ (เขต อบต.)
* หมู่ที่ 6 ศรีชมชื่น (เขต อบต.)
* หมู่ที่ 7 ตลาดดงเค็ง (เขต ทต. และ อบต.)
* หมู่ที่ 8 บึงกระโตน (เขต อบต.)
* หมู่ที่ 9 นางิ้ว (เขต อบต.)
* หมู่ที่ 10 หันเตย (เขต อบต.)
* หมู่ที่ 11 หนองซาด (เขต อบต.)
* หมู่ที่ 12 หัวละเลิง (เขต อบต.)
* หมู่ที่ 13 หัวดงเค็ง (เขต ทต.)
* หมู่ที่ 14 ใหม่สามัคคี (เขต ทต. และ อบต.)
* หมู่ที่ 15 ตลาดประทาย (เขต ทต.)
* หมู่ที่ 16 ไทยสมบูรณ์ (เขต ทต. และ อบต.)
* หมู่ที่ 17 เทพารักษ์ (เขต ทต.)

## การปกครองส่วนท้องถิ่น
พื้นที่ของตำบลบัวลาย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

* *สถิติจำนวนประชากรและบ้านของตำบลประทาย ข้อมูล ณ ธันวาคม 2564*

## สถานที่สำคัญ
: **การศึกษา**
* โรงเรียนประถมศึกษา
** โรงเรียนบ้านหนองโน(คุรุราษฎร์พัฒนา)
** โรงเรียนวัดบ้านนางิ้ว
** โรงเรียนบ้านเตยกระโตน
** โรงเรียนบ้านหันเตย
** โรงเรียนวัดบ้านถนนโพธิ์
** โรงเรียนชุมชนประทาย
** โรงเรียนเจ้าคุณปริยัติมุนีวิทยา (เอกชน)	
** โรงเรียนดงเค็งศึกษา (เอกชน)
** โรงเรียนสุรปัญญาวิเทศศึกษา (เอกชน)
** โรงเรียนอนุบาลจินดา (เอกชน)
** โรงเรียนอุดมวิทยานุสรณ์ (เอกชน)
* โรงเรียนมัธยมศึกษา
** โรงเรียนประทาย

: **การศาสนา**
* วัด/สำนักสงฆ์
** วัดหนองโน	
** วัดถนนโพธิ์	
** วัดบึงกระโตน
** วัดนางิ้ว
** วัดหันเตย
** วัดไชยศรีชมชื่น	
** วัดกระโตน
** วัดดงเค็ง
** วัดเตยกระโตน
** วัดโนนขี้เหล็ก

## อ้างอิง

ประทาย
ตำบลวังไม้แดง

**วังไม้แดง** เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลวังไม้แดง** ตั้งอยู่ห่างจากอำเภอประทาย ประมาณ 22 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลหนองแวงโสกพระ (อำเภอพล จังหวัดขอนแก่น)
* **ทิศใต้** ติดต่อกับ ตำบลหันห้วยทราย (อำเภอประทาย)
* **ทิศตะวันออก** ติดต่อกับ ตำบลโนนเพ็ด (อำเภอประทาย)
* **ทิศตะวันตก** ติดต่อกับ ตำบลหนองหว้า (อำเภอบัวลาย) ตำบลหนองแวงโสกพระ (อำเภอพล จังหวัดขอนแก่น)

## การปกครอง
ตำบลวังไม้แดง แบ่งการปกครองออกเป็น 11 หมู่บ้าน คือ

* หมู่ที่ 1 โคกสี
* หมู่ที่ 2 โคกพระ
* หมู่ที่ 3 คึมหญ้านาง
* หมู่ที่ 4 อุ่มจาน
* หมู่ที่ 5 โนนงิ้ว
* หมู่ที่ 6 โคกกลาง
* หมู่ที่ 7 โนนรัง
* หมู่ที่ 8 โนนภิบาล
* หมู่ที่ 9 หนองพลวงน้อย
* หมู่ที่ 10 หนองโน
* หมู่ที่ 11 โคกพระพัฒนา

## สถานที่สำคัญ
: **การศึกษา** 
* โรงเรียน
** โรงเรียนบ้านคึมหญ้านาง
** โรงเรียนบ้านโนนภิบาลโคกกลาง
** โรงเรียนบ้านหนองพลวงน้อย
** โรงเรียนวังไม้แดงพิทยาคม
** โรงเรียนวัดบ้านโคกพระ
** โรงเรียนวัดบ้านโคกสีโนนรัง
** โรงเรียนวัดบ้านอุ่มจานโนนงิ้ว
* โรงเรียนมัธยมศึกษา
** โรงเรียนวังไม้แดงพิทยาคม	
** สกร.ระดับตำบลวังไม้แดง

: **การสาธารณสุข**
* โรงพยาบาลส่งเสริมสุขภาพตำบล โคกสี

: **การศาสนา**
* วัด/สำนักสงฆ์
** วัดกลางอุ่มจาน 
** วัดคึมหญ้านาง
** วัดโคกพระ 
** วัดฉิมพลีโนนงิ้ว 
** วัดโนนรัง 
** วัดศรีบุญเรือง 
** วัดหนองโน 
** วัดหนองพลวงน้อย
** วัดอรัญพรหมาราม 

## อ้างอิง

วังไม้แดง
วังไม้แดง
ตำบลหนองพลวง (อำเภอประทาย)

**หนองพลวง** เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลหนองพลวง** ตั้งอยู่ห่างจากอำเภอประทาย ประมาณ 7 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลหันห้วยทราย (อำเภอประทาย)
* **ทิศใต้** ติดต่อกับ ตำบลประทาย (อำเภอประทาย)
* **ทิศตะวันออก** ติดต่อกับ ตำบลหนองค่าย (อำเภอประทาย)
* **ทิศตะวันตก** ติดต่อกับ ตำบลกระทุ่มราย (อำเภอประทาย)

## การปกครอง
ตำบลหนองพลวง แบ่งการปกครองออกเป็น 12 หมู่บ้าน คือ

* หมู่ที่ 1 หนองกุง
* หมู่ที่ 2 ดอนกอก
* หมู่ที่ 3 วันชาติ
* หมู่ที่ 4 หัวหนอง
* หมู่ที่ 5 หนองพลวง
* หมู่ที่ 6 เกตุสมบูรณ์
* หมู่ที่ 7 หลักหิน
* หมู่ที่ 8 หนองคึม
* หมู่ที่ 9 โนนสำราญ
* หมู่ที่ 10 หนองขาม
* หมู่ที่ 11 ศรีบุญเรือง
* หมู่ที่ 12 หนองสระไผ่

## สถานที่สำคัญ
: **การศึกษา** 
* โรงเรียน
** โรงเรียนดอนกอกเกตสมบูรณ์สามัคคี	
** โรงเรียนบ้านหนองพลวง
** โรงเรียนวัดบ้านหนองขาม
** โรงเรียนวัดบ้านหนองคึม
** โรงเรียนหนองกุงวันชาติ

: **การสาธารณสุข**
* โรงพยาบาลส่งเสริมสุขภาพตำบล หัวหนอง

: **การศาสนา**
* วัด/สำนักสงฆ์
** วัดดอนกอก
** วัดโพธิ์งามหนองกุง
** วัดหนองขาม
** วัดหนองคึม
** วัดหนองพลวง

## อ้างอิง

หนองพลวง
หนองพลวง
ตำบลกระทุ่มราย

**กระทุ่มราย** เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลกระทุ่มราย** ตั้งอยู่ห่างจากอำเภอประทาย ประมาณ 14 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลหันห้วยทราย (อำเภอประทาย)
* **ทิศใต้** ติดต่อกับ ตำบลนางรำ และตำบลทุ่งสว่าง (อำเภอประทาย)
* **ทิศตะวันออก** ติดต่อกับ ตำบลประทาย และตำบลหนองพลวง (อำเภอประทาย)
* **ทิศตะวันตก** ติดต่อกับ  ตำบลสีดา, ตำบลโพนทอง, ตำบลหนองตาดใหญ่ (อำเภอสีดา) และตำบลนางรำ (อำเภอประทาย)

## การปกครอง
ตำบลกระทุ่มราย แบ่งการปกครองออกเป็น 17 หมู่บ้าน คือ

* หมู่ที่ 1 สี่เหลี่ยม
* หมู่ที่ 2 ไร่อ้อย
* หมู่ที่ 3 เขว้า
* หมู่ที่ 4 หนองแวง
* หมู่ที่ 5 ดอนตะหนิน
* หมู่ที่ 6 หนองลาด
* หมู่ที่ 7 หนองเดิ่น
* หมู่ที่ 8 โนนเพ็ด
* หมู่ที่ 9 กระทุ่มราย
* หมู่ที่ 10 หนองบัวน้อย
* หมู่ที่ 11 สระจันทร์
* หมู่ที่ 12 ดอนกลาง
* หมู่ที่ 13 โนนไผ่ล้อม
* หมู่ที่ 14 ห้วยตระกร้อ
* หมู่ที่ 15 หนองหญ้าปล้อง
* หมู่ที่ 16 หนองแวงใหม่
* หมู่ที่ 17 ดอนสามัคคี

## สถานที่สำคัญ
: **การศึกษา** 
* โรงเรียน
** โรงเรียนวัดบ้านสี่เหลี่ยม
** โรงเรียนบ้านเขว้าวิทยา
** โรงเรียนบ้านหนองแวง
** โรงเรียนวัดบ้านดอนตะหนิน
** โรงเรียนวัดบ้านหนองเดิ่น
** โรงเรียนบ้านกระทุ่มราย

: **การศาสนา**
* วัด/สำนักสงฆ์
** วัดน้อยจันทราราม
** วัดบ้านสี่เหลี่ยม 
** วัดบ้านไร่อ้อย
** วัดบ้านหนองเดิ่น หมู่ 3
** วัดศรีอัมพรดอนตะหนิน
** วัดบ้านหนองเดิ่น หมู่ 7
** วัดบ้านโนนเพ้ดสามัคคี
** วัดบ้านกระทุ่มราย
** ที่พักสงฆ์ลาดเจริญธรรม
** ที่พักสงฆ์บ้านหนองบัวน้อย 
** ที่พักสงฆ์บ้านโนนไผ่ล้อมเทียมจิตร

## อ้างอิง

กระทุ่มราย
กระทุ่มราย
ตำบลหนองค่าย

**หนองค่าย** เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลหนองค่าย** ตั้งอยู่ห่างจากอำเภอประทาย ประมาณ 12 กิโลเมตร

## อาณาเขตติดต่อ
* **ทิศเหนือ** ติดต่อกับ อำเภอพุทไธสง (จังหวัดบุรีรัมย์)
* **ทิศใต้** ติดต่อกับ ตำบลตลาดไทร และตำบลประทาย (อำเภอประทาย)
* **ทิศตะวันออก** ติดต่อกับ อำเภอพุทไธสง (จังหวัดบุรีรัมย์)
* **ทิศตะวันตก** ติดต่อกับ ตำบลหนองพลวง (อำเภอประทาย)

## การปกครอง
ตำบลหนองค่าย แบ่งการปกครองออกเป็น 14 หมู่บ้าน คือ

* หมู่ที่ 1 สำโรง
* หมู่ที่ 2 ทุ่งมน
* หมู่ที่ 3 ตำแย
* หมู่ที่ 4 หนองแวง
* หมู่ที่ 5 ดอนตะหนิน
* หมู่ที่ 6 โคกเพ็ด
* หมู่ที่ 7 โคกสว่าง
* หมู่ที่ 8 หนองไม้ตาย
* หมู่ที่ 9 โคกสะอาด
* หมู่ที่ 10 หนองค่าย
* หมู่ที่ 11 หนองกวาง
* หมู่ที่ 12 โนนกลาง
* หมู่ที่ 13 โนนยูง
* หมู่ที่ 14 ดอนหวาย

## สถานที่สำคัญ
: **การศึกษา** 
* ศูนย์พัฒนาเด็กเล็ก 2 แห่ง

* โรงเรียน
** โรงเรียนไตรราษฎร์สามัคคี
** โรงเรียนบ้านทุ่งมนวิทยาคาร
** โรงเรียนวัดบ้านโคกเพ็ดหนองไม้ตายพิทยา
** โรงเรียนวัดบ้านตำแย

: **การสาธารณสุข**
* โรงพยาบาลส่งเสริมสุขภาพตำบล สำโรง

: **การศาสนา**
* วัด/สำนักสงฆ์
** วัดโคกเพ็ด
** วัดตำแย
** วัดทุ่งมน
** วัดสว่างสำโรง
** วัดหนองค่าย

## อ้างอิง

หนองค่าย
หนองค่าย
ตำบลหันห้วยทราย

**หันห้วยทราย** เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลหันห้วยทราย**

## อาณาเขตติดต่อ
* **ทิศเหนือ** ติดต่อกับ ตำบลวังไม้แดง และตำบลโนนเพ็ด (อำเภอประทาย)
* **ทิศใต้** ติดต่อกับ ตำบลกระทุ่มราย (อำเภอประทาย)
* **ทิศตะวันออก** ติดต่อกับ ตำบลหนองพลวง และตำบลเมืองโดน (อำเภอประทาย)
* **ทิศตะวันตก** ติดต่อกับ ตำบลหนองตาดใหญ่ (อำเภอสีดา) และตำบลกระทุ่มราย (อำเภอประทาย)

## การปกครอง
ตำบลหันห้วยทราย แบ่งการปกครองออกเป็น 9 หมู่บ้าน คือ

* หมู่ที่ 1 หันห้วยทราย
* หมู่ที่ 2 หนองช่องแมว
* หมู่ที่ 3 เพ็ดน้อย
* หมู่ที่ 4 โนนหญ้านาง
* หมู่ที่ 5 หนองม่วงใหญ่
* หมู่ที่ 6 ดอนกลอย
* หมู่ที่ 7 หลุ่งจาน
* หมู่ที่ 8 โกรกหิน
* หมู่ที่ 9 ชลประทาน

## สถานที่สำคัญ
: **การศึกษา** 
* โรงเรียน
** โรงเรียนคมเพชรวิทยาคาร
** โรงเรียนบ้านหันห้วยทราย (คุรุสังฆประชาบำรุง)
** โรงเรียนสัมพันธมิตรวิทยา
** โรงเรียนสี่แยกศรีอรัญวิทยา
** โรงเรียนอัมพวันวิทยา

* โรงเรียนมัธยมศึกษา
** โรงเรียนหันห้วยทรายพิทยาคม

: **การสาธารณสุข**
* โรงพยาบาลส่งเสริมสุขภาพตำบล หันห้วยทราย

: **การศาสนา**
* วัด/สำนักสงฆ์
** วัดโกรกหิน
** วัดดอนกลอย
** วัดโนนหญ้านาง
** วัดเพ็ดน้อย
** วัดสระปทุม
** วัดหนองม่วง
** วัดหลุ่งจาน
** วัดหันห้วยทราย 

: **ความปลอดภัย**
* สถานีตำรวจภูธรหันห้วยทราย

## อ้างอิง

หันห้วยทราย
หันห้วยทราย
ตำบลดอนมัน

**ดอนมัน** เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลดอนมัน** ตั้งอยู่ห่างจากอำเภอประทาย ประมาณ 13 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลตลาดไทร (อำเภอประทาย)
* **ทิศใต้** ติดต่อกับ ตำบลโนนอุดม (อำเภอเมืองยาง)
* **ทิศตะวันออก** ติดต่อกับ ตำบลกู่สวนแตง (อำเภอบ้านใหม่ไชยพจน์ จังหวัดบุรีรัมย์) และตำบลละหานปลาค้าว (อำเภอเมืองยาง)
* **ทิศตะวันตก** ติดต่อกับ ตำบลโคกกลาง (อำเภอประทาย)

## การปกครอง
ตำบลดอนมัน แบ่งการปกครองออกเป็น 10 หมู่บ้าน คือ

* หมู่ที่ 1 หนองอ้อ
* หมู่ที่ 2 ช่องแมว
* หมู่ที่ 3 ปลักแรต
* หมู่ที่ 4 ดอนสั้น
* หมู่ที่ 5 โนนเขวา
* หมู่ที่ 6 หนองยาง
* หมู่ที่ 7 โนนสมบูรณ์
* หมู่ที่ 8 ดอนใหญ่
* หมู่ที่ 9 ลิ้นฟ้า
* หมู่ที่ 10 คอกหมู

## สถานที่สำคัญ
: **การศึกษา** 
* โรงเรียน
** โรงเรียนช่องแมวพิทยา
** โรงเรียนดอนใหญ่พัฒนา
** โรงเรียนวัดปลักแรต
** โรงเรียนสระประดู่

: **การสาธารณสุข**
* โรงพยาบาลส่งเสริมสุขภาพตำบล คอกหมู

: **การศาสนา**
* วัด/สำนักสงฆ์
** วัดช่องแมวหนองยาง
** วัดปลักแรต
** วัดลิ้นฟ้า
** วัดสระประดู่

## อ้างอิง

ดอนมัน
ดอนมัน
ตำบลนางรำ

**นางรำ** เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลนางรำ** ตั้งอยู่ห่างจากอำเภอประทาย ประมาณ 11 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลโพนทอง (อำเภอสีดา)
* **ทิศใต้** ติดต่อกับ ตำบลกระชอน (อำเภอพิมาย)
* **ทิศตะวันออก** ติดต่อกับ ตำบลทุ่งสว่าง และตำบลกระทุ่มราย (อำเภอประทาย)
* **ทิศตะวันตก** ติดต่อกับ ตำบลสำพะเนียง (อำเภอโนนแดง)

## การปกครอง
ตำบลนางรำ แบ่งการปกครองออกเป็น 13 หมู่บ้าน คือ

* หมู่ที่ 1 นางรำ
* หมู่ที่ 2 ดอนเต็ง
* หมู่ที่ 3 หญ้าคาน้อย
* หมู่ที่ 4 หนองบอน
* หมู่ที่ 5 ตลาดหญ้าคา
* หมู่ที่ 6 หัวหนอง
* หมู่ที่ 7 หนองสะแบง
* หมู่ที่ 8 หนองโจด
* หมู่ที่ 9 โนนเขว้า
* หมู่ที่ 10 โนนสูง
* หมู่ที่ 11 โนนกระหาด
* หมู่ที่ 12 โนนมะเหลื่อม
* หมู่ที่ 13 ใหญ่เกษร

## สถานที่สำคัญ
: **การศึกษา** 
* โรงเรียน
** โรงเรียนบ้านโนนสูง
** โรงเรียนบ้านหญ้าคา
** โรงเรียนปราสาทหินนางรำ
** โรงเรียนวัดบ้านหนองสะแบง

: **การสาธารณสุข**
* โรงพยาบาลส่งเสริมสุขภาพตำบล หญ้าคา

: **การศาสนา**
* วัด/สำนักสงฆ์
** วัดนางรำ 
** วัดโนนกระหาด 
** วัดโนนกระหาด
** วัดโนนสูง
** วัดหญ้าคา
** วัดหนองสะแบง 

## อ้างอิง

นางรำ
นางรำ
ตำบลโนนเพ็ด

**โนนเพ็ด** เป็นตำบลในอำเภอประทาย จังหวัดนครราชสีมา เดิมเป็นตำบลขนาดใหญ่ครอบคลุมพื้นที่ส่วนใหญ่ของอำเภอหนองสองห้อง อำเภอพล จังหวัดขอนแก่น และบางส่วนของอำเภอประทายในปัจจุบัน  

## ที่ตั้งและอาณาเขต
ตำบลโนนเพ็ด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับตำบลหนองแวงโสกพระ (อำเภอพล จังหวัดขอนแก่น) และตำบลหันโจด ตำบลโนนธาตุ (อำเภอหนองสองห้อง จังหวัดขอนแก่น)
* **ทิศใต้** ติดต่อกับตำบลเมืองโดน และตำบลหันห้วยทราย
* **ทิศตะวันออก** ติดต่อกับตำบลโนนธาตุ (อำเภอหนองสองห้อง จังหวัดขอนแก่น) และตำบลเมืองโดน
* **ทิศตะวันตก** ติดต่อกับตำบลวังไม้แดง

## ประวัติ
ตำบลโนนเพ็ด แต่เดิมเป็นหมู่บ้านตำบลขึ้นอยู่ในเขตการปกครองของอำเภอบัวใหญ่ จังหวัดนครราชสีมา เดิมเป็นตำบลที่มีขนาดใหญ่กว่า 60 หมู่บ้าน ในปี พ.ศ. 2480 ได้เปลี่ยนแปลงเขตจังหวัดนครราชสีมากับจังหวัดขอนแก่น โดยโอนพื้นที่หมู่ 3,5–7,15–16,19–28, 30–31,33,35,41 43–44 และหมู่ที่ 46 (ในขณะนั้น) ของตำบลโนนเพ็ด รวม 24 หมู่บ้าน ไปขึ้นกับอำเภอพล จังหวัดขอนแก่น (ปัจจุบันเป็นพื้นที่ส่วนใหญ่ของอำเภอหนองสองห้อง)

ต่อมากระทรวงมหาดไทยได้ประกาศแยกตำบลประทาย ตำบลโนนเพ็ด ตำบลวังหิน ตำบลโนนตาเถร ตำบลกระทุ่มราย ปละตำบลหนองพลวง อำเภอบัวใหญ่ ตั้งเป็น กิ่งอำเภอประทาย ในปี พ.ศ. 2504 นอกจากนี้ได้แยกหมู่ที่ 9–12, 14, 16–18, 21, 24–25, 30 และหมู่ที่ 32 (ในขณะนั้น) ของตำบลโนนเพ็ด รวม 13 หมู่บ้าน ตั้งเป็น ตำบลหันห้วยทราย ก่อนที่กิ่งอำเภอประทายได้ยกฐานะเป็นอำเภอประทาย ในปี พ.ศ. 2506

ปี พ.ศ. 2514 ได้แยกหมู่ที่ 3–4,8, 10–11, 13–14,16, 18–19 (ในขณะนั้น) ของตำบลโนนเพ็ด รวม 10 หมู่บ้าน ตั้งเป็น ตำบลวังไม้แดง และในปี พ.ศ. 2534 ได้แยกพื้นที่ 7 หมู่บ้านของตำบลหันห้วยทราย (พื้นที่เดิมของตำบลโนนเพ็ด) ตั้งเป็น ตำบลเมืองโดน ตำบลโนนเพ็ดจึงเหลือการปกครองเพียง 11 หมู่บ้านจนถึงปัจจุบัน 

## การแบ่งเขตการปกครอง

### การปกครองส่วนภูมิภาค
ตำบลโนนเพ็ดแบ่งพื้นที่การปกครองออกเป็น 11 หมู่บ้าน ได้แก่

### การปกครองส่วนท้องถิ่น
ท้องที่ตำบลโนนเพ็ด มีองค์กรปกครองส่วนท้องถิ่นเพียงแห่งเดียว คือ **องค์การบริหารส่วนตำบลโนนเพ็ด** ครอบคลุมพื้นที่ตำบลโนนเพ็ดทั้งหมด ซึ่งเป็นสภาตำบลโนนเพ็ดที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลโนนเพ็ดในวันที่ 25 ธันวาคม พ.ศ. 2539

## อ้างอิง

โนนเพ็ด
โนนเพ็ด
ตำบลทุ่งสว่าง (อำเภอประทาย)

**ทุ่งสว่าง** เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ **เทศบาลตำบลทุ่งสว่าง** อยู่ห่างจากอำเภอประทาย 8 กิโลเมตร

## อาณาเขตติดต่อ
* **ทิศเหนือ** ติดต่อกับ ตำบลกระทุ่มราย (อำเภอประทาย)
* **ทิศใต้** ติดต่อกับ ตำบลกระชอน (อำเภอพิมาย)
* **ทิศตะวันออก** ติดต่อกับ ตำบลประทาย และตำบลโคกกลาง (อำเภอประทาย)
* **ทิศตะวันตก** ติดต่อกับ ตำบลนางรำ (อำเภอประทาย)

## การปกครอง
ตำบลทุ่งสว่าง แบ่งการปกครองออกเป็น 8 หมู่บ้าน คือ

* หมู่ที่ 1 วังม่วง
* หมู่ที่ 2 เย้ยตะแบง
* หมู่ที่ 3 ขี้เหล็ก
* หมู่ที่ 4 ทุ่งสว่าง
* หมู่ที่ 5 บุไท
* หมู่ที่ 6 ฝาผนัง
* หมู่ที่ 7 โคกล่าม
* หมู่ที่ 8 ตะแบงใหม่สามัคคี

## สถานที่สำคัญ
: **การศึกษา** 
* ศูนย์พัฒนาเด็กเล็ก
** ศูนย์พัฒนาเด็กเล็กองค์การบริหารส่วนตำบลทุ่งสว่าง
* โรงเรียน
** โรงเรียนบ้านโคกล่ามขี้เหล็ก
** โรงเรียนบ้านฝาผนัง
** โรงเรียนบ้านวังม่วง
** โรงเรียนวัดบ้านขี้เหล็ก
** โรงเรียนวัดบ้านทุ่งสว่าง

: **การสาธารณสุข**
* โรงพยาบาลส่งเสริมสุขภาพตำบล เย้ยตะแบง

: **การศาสนา**
* วัด/สำนักสงฆ์
** วัดโคกล่าม 
** วัดเย้ยตะแบง 
** วัดวังม่วง 
** วัดหนองบุไทย 

## อ้างอิง

ทุ่งสว่าง
ทุ่งสว่าง
คลองลัดหลวง

[thumb|คลองลัดหลวงบริเวณ[วัดกลาง (จังหวัดสมุทรปราการ)|วัดกลาง]]
thumb|แผนที่เมื่อ พ.ศ. 2431 แสดงเห็นบริเวณปากลัด ซึ่งตั้งอยู่ระหว่างคลองลัดหลวงและคลองลัดโพธิ์
**คลองลัดหลวง** เป็นคลองลัดแม่น้ำเจ้าพระยาที่อำเภอพระประแดง จังหวัดสมุทรปราการ อยู่ห่างไปทางทิศตะวันตกของคลองลัดโพธิ์ ประมาณ 2 กิโลเมตร ส่วนที่แยกจากแม่น้ำเจ้าพระยาฝั่งขวาในตำบลบางพึ่ง เป็นแนวตรงไปทางทิศใต้ จนออกแม่น้ำเจ้าพระยาฝั่งขวาในตำบลบางครุ คลองลัดหลวงมีความยาวประมาณ 3 กิโลเมตร

## ประวัติ
คลองขุดขึ้นในสมัยพระบาทสมเด็จพระพุทธเลิศหล้านภาลัย ผู้ดำเนินการขุดคือ สมเด็จพระบวรราชเจ้ามหาศักดิพลเสพซึ่งเป็นแม่กองสร้างเมืองนครเขื่อนขันธ์ ไม่ปรากฏหลักฐานปีที่ขุด แต่มีวัตถุประสงค์การขุดเพื่อช่วยย่นระยะทางเดินเรือในลำน้ำเจ้าพระยาตอนปลาย ซึ่งมีความคดโค้งมากและเพราะเกรงว่าแม่น้ำเจ้าพระยาจะกัดเซาะตลิ่งของคลองให้กว้างออกเช่นเดียวกับคลองลัดโพธิ์ ปัจจุบันบริเวณปากคลองมีประตูน้ำเปิดปิดได้เองโดยอัตโนมัติเพื่อควบคุมการไหลของน้ำเพื่อไม่ให้แรงเกินไป

ในหนังสือพระราชพงศาวดารกรุงรัตนโกสินทร์ รัชกาลที่ 2 พระราชนิพนธ์ สมเด็จพระเจ้าบรมวงศ์เธอ กรมพระยาดำรงราชานุภาพ ระบุว่า 

 

ในคราวนั้นยังสร้างวัดอีกแห่งริมคลองคือวัดโปรดเกศเชษฐาราม นอกจากนั้นยังมีวัดอื่นที่ตั้งอยู่บริเวณริมคลอง ได้แก่ วัดกลาง วัดพญาปราบปัจจามิตร วัดจวนดำรงค์ราชพลขันธ์ วัดแค และวัดโมกข์

แต่เดิมนั้นนครเขื่อนขันธ์เรียกว่า "ปากลัด" เหตุเพราะมีคลองลัดแม่น้ำเจ้าพระยาคือคลองลัดโพธิ์อยู่ทางทิศเหนือ และปากคลองลัดหลวงอยู่ทางทิศใต้ ปลายคลองลัดทั้งสองทะลุออกออกแม่น้ำเจ้าพระยาทั้งสองข้าง เมืองนครเขื่อนขันธ์ดังกล่าวตั้งอยู่ระหว่างคลองลัดทั้งสองคลอง

## อ้างอิง

ลัดหลวง
อิ้นเถา

**อ้ายซินเจว๋หลัว อิ้นเถา** (; 18 มกราคม ค.ศ. 1686 - 1 กันยายน ค.ศ. 1763) เป็นองค์ชายแห่งราชวงศ์ชิงและเป็นโอรสองค์ที่ 23 ของจักรพรรดิคังซี แต่เป็นพระองค์ที่ 12 ที่เติบโตจนเป็นผู้ใหญ่ อิ้นเถาทรงเป็นอนุชาต่างมารดาของจักรพรรดิยงเจิ้ง

## ประวัติส่วนพระองค์
องค์ชายอิ้นเถาประสูติเมื่อวันที่ 18 มกราคม ค.ศ. 1686 เป็นพระราชโอรสของ จักรพรรดิคังซี กับพระอัครชายาติ้ง ในวัยเยาว์พระองค์ได้รับการสอนโดยสุมาลากูซึ่งเป็นคนสนิทของจักรพรรดินีเซี่ยวจฺวัง จนเมื่อสุมาลากูล้มป่วย อิ้นเถาได้ส่งคนไปดูแล และพระองค์เองทรงเสด็จไปเยี่ยมสุมาลากูอยู่บ่อยครั้ง ในปี ค.ศ.1709 อิ้นเถาได้รับพระราชทานยศเป็นเป้ยจื่อ หลังจากจักรพรรดิคังซีสวรรคต อิ้นเถาได้ควบคุมกองธงขลิบเหลืองแต่เนื่องจากพระองค์ไม่ได้เข้าไปเกี่ยวข้องกับสงครามชิงบัลลังก์ของพี่น้องของพระองค์ ซึ่งทำให้พระองค์รับตำแหน่ง ลวี่จวิ้นอ๋อง ในปี ค.ศ.1722  แต่ปีถัดมา ค.ศ.1723 พระองค์กลับถูกลดพระยศและกลับไปเป็นเป้ยจื่อเช่นเดิม จนถึงปี ค.ศ.1730 ถึงได้ยศ ลวี่จวิ้นอ๋อง คืนมาเช่นเดิม และในปี ค.ศ.1735 จักรพรรดิยงเจิ้งสวรรคต และต่อมาจักรพรรดิเฉียนหลงได้ขึ้นครองราช พระองคฺ์ได้เลื่อนให้อิ้นเถาเป็น ลวี่ชินอ๋อง และมอบหมายให้เสด็จอาอิ้นเถาดูแลการรวบรวมราชสกุลของพระองค์

ในปี ค.ศ.1750 โอรสองค์ที่ 5 ของพระองค์สิ้นพระชนม์ พระองค์รู้สึกโทมนัสเป็นอย่างมาก และปี ค.ศ.1757 พระองค์ได้พาพระมารดาไปรักษาตัวที่ตำหนักของพระองค์เอง สุดท้ายมารดาของพระองค์ก็สวรรคตที่นั่น ซึ่งกลายเป็นมเหสีที่ยืนยาวที่สุดในราชวงศ์ชิง โดยมีพระชนมายุถึง 96 พรรษา และในวันที่ 1 กันยายน ค.ศ.1763 อิ้นเถาได้สิ้นพระชนม์ลง สิริพระชนม์พรรษา 77 พรรษา

## พระบรมวงศานุวงศ์
* **พระราชบิดา**:จักรพรรดิคังซี
* **พระราชมารดา**:พระอัครชายาติ้ง
* **พระมเหสี** 
**มเหสีหลู่อี๋ แห่งตระกูลฟูคา
**มเหสีรองแห่งตระกูลฟงกิยา
**มเหสีรองหมิงเหลียงแห่งตระกูลฟู่จา
**มเหสีรองของตระกูลกูวาลกิยะ
**นายหญิงแห่งตระกูลลิกิยา
**มเหสีตระกูลเบอร์จิกิต
**นายหญิงตระกูลไหม
**นายหญิงตระกูลวังกิยะ
**นายหญิงตระกูลเฉิน
**นายหญิงตระกูลเหยา
**นายหญิงตระกูลหลี่
***พระโอรส**
**องค์ชายไม่ทราบพระนาม 24 มีนาคม ค.ศ.1703 – 30 มีนาคม ค.ศ.1703
**องค์ชายไม่ทราบพระนาม 4 สิงหาคม ค.ศ.1706 – 15 พฤษภาคม ค.ศ.1707
**องค์ชายหงซื่อ 2 สิงหาคม ค.ศ.1707 – 12 ตุลาคม ค.ศ.1710
**องค์ชายไม่ทราบพระนาม 21 มกราคม ค.ศ.1729 – 30 เมษายน ค.ศ.1731
**องค์ชายหงคุน 27 ตุลาคม ค.ศ.1739 – 26 เมษายน ค.ศ.1750
**องค์ชายไม่ทราบพระนาม 2 มิถุนายน ค.ศ.1742 – ค.ศ.1742
***พระธิดา**
**องค์หญิงไม่ทราบพระนาม 30 พฤศจิกายน ค.ศ.1703 – 19 มีนาคม ค.ศ.1767
**องค์หญิงไม่ทราบพระนาม 8 กรกฎาคม ค.ศ.1723 – กรกฎาคม ค.ศ.1723
**องค์หญิงไม่ทราบพระนาม 22 กุมภาพันธ์ ค.ศ.1728 
**องค์หญิงไม่ทราบพระนาม 21 สิงหาคม ค.ศ.1736 – 18 พฤษภาคม 1825ค.ศ
**องค์หญิงไม่ทราบพระนาม 6 กรกฎาคม ค.ศ.1741 – 17 มกราคม ค.ศ.1744
## อ้างอิง

หมวดหมู่:เจ้าชายราชวงศ์ชิง
นารี ตัณฑเสถียร

**นารี ตัณฑเสถียร** ชื่อเล่น **เปี้ยก** เป็นอัยการสูงสุดของไทยคนที่ 17 นับเป็นหญิงคนแรกที่ดำรงตำแหน่งดังกล่าว

ตลอดชีวิตการทำงาน เธอมีบทบาทและความเชี่ยวชาญโดดเด่นทางกฎหมายในด้านสัญญาจ้างและสัญญาร่วมลงทุน พลังงาน และการค้าระหว่างประเทศ

## ประวัติ
นารีสำเร็จการศึกษานิติศาสตรบัณฑิต รุ่นที่ 19 จากจุฬาลงกรณ์มหาวิทยาลัย และเนติบัณฑิตไทย พร้อมปริญญาโทด้านกฎหมายเปรียบเทียบ Howard University, Washington DC, USA ปริญญาโทด้านกฎหมายระหว่างประเทศ American University, Washington DC, USA และปริญญาโทด้านกฎหมายการให้ความร่วมมือทางอาญาระหว่างประเทศ Vrije Unversity of Brussel, Belgium (ทุนรัฐบาลเบลเยียม)

## การทำงาน

เธอเริ่มทำงานปี พ.ศ. 2528 ในสำนักงานคดีอาญาธนบุรี สำนักงานคดีอาญา สำนักงานอัยการสูงสุด และสำนักงานที่ปรึกษากฎหมาย โดยทำหน้าที่ให้คำปรึกษากฎหมายแก่หน่วยงานภาครัฐ และเจรจา ตรวจร่างสัญญาภาครัฐ นอกจากนี้ นางสาวนารียังเคยดำรงตำแหน่งเลขานุการอัยการสูงสุด ในช่วงการดำรงตำแหน่งของตระกูล วินิจนัยภาค อดีตอัยการสูงสุด และได้รับเลือกเป็นคณะกรรมการข้าราชการอัยการผู้ทรงคุณวุฒิติดกันถึง 2 สมัย 

เธอยังได้รับผิดชอบคดีสำคัญและมีผลงานโดดเด่นเรื่อยมา เช่น คดีเพชรซาอุฯ คดีฆ่าเจ้าหน้าที่การทูตซาอุฯ สัญญาเกี่ยวกับพลังงาน สัญญาเกี่ยวกับการพัฒนาพื้นที่เชิงพาณิชย์ สัญญาร่วมลงทุน และ สัญญาการจัดหาวัคซีนและยารักษาโรคระบาดโควิด-19 ซึ่งนางสาวนารีและคณะทำงานได้ใช้เวลาสองวันเท่านั้นในการตรวจสอบร่างสัญญาซื้อวัคซีนโมเดอร์นา

เธอยังเป็นหนึ่งในคณาจารย์พิเศษให้กับคณะนิติศาสตร์ จุฬาลงกรณ์มหาวิทยาลัย โดยรับผิดชอบในการบรรยายวิชาสัญญาของรัฐ พร้อมกันกับ ศาสตราจารย์พิเศษ จุลสิงห์ วสันตสิงห์ อดีตอัยการสูงสุด ตั้งแต่ พ.ศ. 2553 พร้อมวิชาการเจรจาต่อรองและการร่างสัญญา ใน พ.ศ. 2563
วันที่ 30 พฤศจิกายน พ.ศ. 2565 เธอสั่งฟ้อง ธนาธร จึงรุ่งเรืองกิจ ปิยบุตร แสงกนกกุล พรรณิการ์ วานิช โดยกล่าวหาว่าทำผิดประมวลกฎหมายอาญามาตรา83 และมาตรา 116

## เครื่องราชอิสริยาภรณ์

## อ้างอิง

หมวดหมู่:ข้าราชการฝ่ายอัยการชาวไทย
หมวดหมู่:อัยการสูงสุดไทย
หมวดหมู่:บุคคลจากคณะนิติศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะรัฐศาสตร์ จุฬาลงกรณ์มหาวิทยาลัย
วัดท้ายย่าน

**วัดท้ายย่าน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาแดง อำเภอเมืองอ่างทอง จังหวัดอ่างทอง มีเนื้อที่ดินทั้งหมดจำนวน 35 ไร่ 3 งาน 92 ตารางวา มีที่ธรณีสงฆ์อยู่ในความปกครองอีกจำนวน 9 แปลง มีเนื้อที่รวมทั้งสิ้น 59 ไร่ 3 งาน 7 ตารางวา

วัดท้ายย่านตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อวันที่ 14 พฤศจิกายน พ.ศ. 2510 เดิมเป็นวัดร้างมีเพียงวิหารเก่า 1 หลัง ต่อมาชาวบ้านท้ายย่านได้ร่วมกับหลวงปู่เทศ บูรณะขึ้นใหม่ แล้วตั้งชื่อวัดตามชื่อบ้านท้ายย่าน ว่า "วัดท้ายย่าน"

ภายในวัดมีปูชนียวัตถุที่สำคัญคือพระพุทธไสยาสน์ (พระนอน) นามว่า *พระพุทธไสยาสน์ปุนญญาภา* ภายในวิหารก็ยังพบรูปหล่อหลวงพ่อรอด อายุกว่า 100 ปี เป็นรูปหล่อโบราณลงรักดำทั้งองค์เนื้อปูนเก่าและรูปหล่อหลวงพ่อลาภคู่กันเป็นเนื้อปูนแต่มีรอยแตกอยู่บ้าง

วัดท้ายย่านมีเกจิดัง 4 รูป คือ หลวงปู่รอด หลวงพ่อลาภ หลวงพ่อบุญและหลวงพ่อทาน

## อ้างอิง

ท้ายย่าน
วัดทัพย่าน

**วัดทัพย่าน**  เป็นวัดราษฎร์สังกัดคณะสงฆ์มหานิกาย ตั้งอยู่ในตำบลเที่ยงแท้ อำเภอสรรคบุรี จังหวัดชัยนาท ปัจจุบันมีพระครูพิชัยกิจจาภิรมย์	 เป็นเจ้าอาวาส

วัดทัพย่านแต่เดิมเป็นวัดร้าง เรียกว่า **วัดทะยาน** หรือ **วัดท้ายย่าน** สิ่งก่อสร้างที่หลงเหลือเพียงแต่ซากโบราณซึ่งยังพอมีเค้าโครงเก่าหลงเหลืออยู่บ้าง ต่อมา พ.ศ.  2514 ได้บูรณะปฏิสังขรณ์ขึ้นมาใหม่ และกระทรวงศึกษาธิการประกาศให้เป็นวัดที่มีพระสงฆ์ เมื่อวันที่ 21 กุมภาพันธ์ พ.ศ. 2518 ได้รับพระราชทานวิสุงคามสีมาเมื่อวันที่ 18 ตุลาคม พ.ศ. 2547

วัดนี้ยังมีการพบพระปิดตา สกุลหนึ่งที่ถือกำเนิดขึ้นในตอนปลายสมัยอยุธยา พระปิดตาวัดท้ายย่านสร้างโดยพระเกจิอาจารย์นิรนาม กรุพระปิดตานี้อยู่ในชุดเบญจภาคีพระปิดตาเนื้อโลหะยอดนิยมที่มีอายุความเก่ามากที่สุด เหนือกว่าพระปิดตาวัดหนัง พระปิดตาวัดทอง และ พระปิดตาวัดโมลี

## อ้างอิง

ทัพย่าน